text: Някога са съществували растителноядни крокодили - Любопитно | Vesti.bg
  Някога са съществували растителноядни крокодили
  Първите растителноядни крокодили са живели преди 200 млн. г. и са еволюирали поне три пъти
  5 юли 2019, 07:51, oбновена в 07:52
  Д нес крокодилите на всички ни са познати като хищни влечуги, но проучване открива, че те невинаги са били такива.
  Оказва се, че някои от предците на крокодилите и алигаторите всъщност са били вегани... така де, растителноядни.
  "Научният ни труд показва, че изчезналите видове крокодили са имали изключително разнообразна диета. Някои са се хранели само с месо, други са били всеядни, а трети са приемали само растителна храна", споделя водещият на проучването, геобиологът Кийгън Мелстром от Университета в Юта.
  Учените изследват 146 зъба от 16 различни вида
  Сравнявайки ги със зъбите на съвременните крокодили, екипът успява да разбере с какво са се хранели изчезналите видове.
  Както може би предполагате, зъбите на хищниците са по-остри и гладки, докато тези на растителноядните са неравни и не толкова остри, за да могат да смажат растенията, преди те да бъдат погълнати.
  И въпреки разликата във видовете науката потвърждава, че има връзка между начина на хранене и устройството и формата на зъбите, както при бозайници, така и при влечуги.
  Първите крокодили вегани са живели преди 200 млн. г.,
  още в началото на Джурасик периода. По време на Джурасик и Креда, те еволюират поне три пъти, но въпреки това продължават да ядат само и единствено растения.
  Това проучване показва, че различните видове крокодили са били доста по-разпространени, отколкото учените са предполагали и това може да бъде наблюдавано от останките от Мезозоя на почти всички континенти.
  Сред 16-те разгледани изчезнали видове, екипът открива осем растителноядни и поне един всеяден.
  Други учени също са развълнувани от откритието
  "Този метод може да бъде използван и при откриването на нови фосили, което би ни помогнало да разберем, защо растителноядните са еволюирали в крокодили", споделя пред "Нешънъл Джиографик" палеонтологът Патрик О'Конър.
  Екипът, ръководен от Мелстром, продължава с проучването си. В момента учените реконструират диетата на тези изчезнали видове крокодили, за да разберат защо в ерата на динозаврите крокодилите са били толкова различни и разнообразни от тези днес.